
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 490 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται επί της οδού Σόλωνος 83, εντός του ρυ¬ 
μοτομικού σχεδίου Αθηνών και καθορισμός ειδι¬ 
κών όρων και περιορισμών δόμησης αυτού. 1 

Κήρυξη ως αναδασωτέας εκτάσεως εμβαδού. 3,600 
στρεμμάτων στη θέση «Κερασιά» περιοχής Δα- 
μουλιανάτων της περιφέρειας του Δήμου ΠΑΛΙ- 

ΚΗΣ Νομού Κεφαλληνίας. 2 

Κήρυξη ως αναδασωτέας έκτασης 1,150 στρεμμάτων, 
στη θέση «Μουστρέϊκα» Δημοτικού διαμερίσματος 
Πλάτης, Δήμου Φιλιατρών, Νομού Μεσσηνίας 3 


ΑΠΟΦΑΣΕΙ Σ 

Αριθμ. 20391 (1) 


Χαρακτηρισμός ως διατηρητέου του κτιρίου που βρί¬ 
σκεται επί της οδού Σόλωνος 83, εντός του ρυμοτο¬ 
μικού σχεδίου Αθηνών και καθορισμός ειδικών όρων 
και περιορισμών δόμησης αυτού. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 4 παρ. 2 του ν. 1577/1985 
«Γενικός Οικοδομικός Κανονισμός» (Α' 210), όπως 
αντικαταστάθηκε με το άρθρο 3 του ν. 2831/2000 
«Τροποποίηση των διατάξεων του ν. 1577/1985 «ΓΟΚ» 
και άλλες πολεοδομικές διατάξεις» (Α' 140). 

2. Τις διατάξεις του άρθρου 90 του π.δ/τος 63/2005 
«Κωδικοποίηση της νομοθεσίας για την Κυβέρνηση και 
Κυβερνητικά Όργανα (Α' 98). 

3. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξί¬ 
ας και Δημοσίων Έργων «Ανάθεση αρμοδιοτήτων του 
Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς Περιβάλλοντος, Χωροταξίας 
και ΔημοσίωνΈργων» (Β' 754). 

4. Την από 8.9.2005 αιτιολογική έκθεση της Διεύθυν¬ 
σης Πολεοδομικού Σχεδιασμού-Τμήμα Παραδοσιακών 
Οικισμών. 

5. Τις από 17.10.2005 και 27.10.2005 αντιρρήσεις των 
ενδιαφερομένων φερομένων ιδιοκτητών «Αποστολική 


5 Ιουνίου 2006 

Διακονία της Εκκλησίας της Ελλάδος» (αριθμ. ΥΠΕΧΩΔΕ 
42949/18.10.2005, 44758/27.10.2005), καθώς και τις από 
14.12.2005 παρατηρήσεις της Διεύθυνσης Πολεοδομικού 
Σχεδιασμού-Τμήμα Παραδοσιακών Οικισμών επί των ως 
άνω αντιρρήσεων των ενδιαφερομένων. 

6. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται επί της οδού Σόλωνος 83, εντός του εγκεκριμένου 
ρυμοτομικού σχεδίου Αθηνών, φερόμενο ως ιδιοκτησία 
Αποστολικής Διακονίας της Εκκλησίας της Ελλάδος, 
όπως αυτό φαίνεται με μαύρη διαγράμμιση στο σχε¬ 
τικό πρωτότυπο τοπογραφικό διάγραμμα σε κλίμακα 
1:1000,που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την 20391 /2006 
πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

2. Ως διατηρητέο χαρακτηρίζεται το αρχικό κτίριο, 
καθώς και οι εναρμονιζόμενες με αυτό μεταγενέστερες 
προσθήκες, όχι όμως και τα πάσης φύσεως καθ’ ύψος ή 
κατ’ επέκταση υπάρχοντα προσκτίσματα, που αλλοιώ¬ 
νουν το αρχικό κτίριο. Ο καθορισμός των προσκτισμά- 
των που αλλοιώνουν το αρχικό κτίριο πραγματοποιείται 
από την Επιτροπή Πολεοδομικού και Αρχιτεκτονικού 
Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απα¬ 
γορεύεται κάθε αφαίρεση, αλλοίωση ή καταστροφή 
τόσο των επί μέρους αρχιτεκτονικών ή καλλιτεχνικών 
και διακοσμητικών στοιχείων του, όσο και του ίδιου 
του κτιρίου συνολικά, πλην των προσκτισμάτων ή των 
στοιχείων του κτιρίου για τα οποία η ΕΠΑΕ γνωμοδοτεί 
για την αφαίρεσή τους. 

4. Επιτρέπεται η επισκευή, ο εκσυγχρονισμός των 
εγκαταστάσεων, η ενίσχυση στο φέροντα οργανισμό, 
καθώς και επεμβάσεις για λόγους λειτουργικούς του 
χαρακτηριζόμενου ως διατηρητέου κτιρίου, εφόσον δεν 
αλλοιώνεται ο αρχιτεκτονικός χαρακτήρας του και δεν 
θίγονται τα διατηρητέα στοιχεία του. 

5. Δεν επιτρέπεται η τοποθέτηση φωτεινών επιγρα¬ 
φών και διαφημίσεων στο διατηρητέο κτίριο. 

Επιτρέπεται η τοποθέτηση επιγραφών μικρών δια¬ 
στάσεων που πληροφορούν για τη χρήση των χώρων 
του κτιρίου. 

6. Αιτήσεις για προσθήκη στο διατηρητέο κτίριο 
αποστέλλονται από την πολεοδομική υπηρεσία στην 
αρμόδια υπηρεσία του Υπουργείου Περιβάλλοντος, 
Χωροταξίας και Δημοσίων Έργων, με γνώμη της 
Επιτροπής Πολεοδομικού και Αρχιτεκτονικού Ελέγχου 
(ΕΠΑΕ), για ειδική ρύθμιση, σύμφωνα με τις διατάξεις 
του άρθρου 4 (παρ. 2) του ν. 1577/1985 (Α' 210), όπως 
αντικαταστάθηκε με τις διατάξεις του άρθρου 
3 (παρ. 2) του ν. 2831/2000 (Α' 140), εφόσον δεν 
παραβλάπτεται το διατηρητέο κτίριο και ο χώρος 
που το περιβάλλει. 


7. Για οποιαδήποτε επέμβαση στο εξωτερικό και εσω¬ 
τερικό του διατηρητέου κτιρίου, καθώς και για την το¬ 
ποθέτηση επιγραφών απαιτείται η έγκριση της ΕΠΑΕ. 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Απριλίου 2006 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

Αριθμ. 1934 (2) 

Κήρυξη ως αναδασωτέας εκτάσεως εμβαδού. 3,600. 
στρεμμάτων στη θέση «Κερασιά» περιοχής Δαμου- 
λιανάτων της περιφέρειας του Δήμου ΠΑΛΙΚΗΣ Νο¬ 
μού Κεφαλληνίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις περί Διοικητικής αποκέντρωσης διατάξεις του 
ν. 3200/1955, όπως τροποποιήθηκε και συμπληρώθηκε 
μεταγενέστερα με το ν.δ. 532/1970. 

2. Τις διατάξεις του άρθρου 117 παρ. 3 του Συντάγ¬ 
ματος. 

3. Τις διατάξεις του ν. 998/1979 «περί προστασίας των 
δασών και των δασικών εν γένει εκτάσεων της χώρας» 
και συγκεκριμένα: 

α) Του άρθρου 38 παρ.1. 

β) Του άρθρου 41 παρ. 1. 

4. Τ ις διατάξεις του ν. 3208/2003 «Προστασία των δα¬ 
σικών οικοσυστημάτων, κατάρτιση δασολογίου, ρύθμιση 
εμπραγμάτων δικαιωμάτων επί δασών και δασικών εν 
γένει εκτάσεων και άλλες διατάξεις». 

5. Τις διαταγές του Υπουργείου Γεωργίας υπ’ αριθμ. 
α) 160417/1180/8.7.1980 και β) 182447/3049/24.9.1980. 

6. Το ν. 2218/13.6.1994 «Περί ίδρυσης Νομαρχιακής Αυ¬ 
τοδιοίκησης, τροποποίησης διατάξεων για την πρω¬ 
τοβάθμια αυτοδιοίκηση και την περιφέρεια και άλλες 
διατάξεις» όπως τροποποιήθηκε μεταγενέστερα με το 
ν. 2240/16.9.1994. 


7. Το ν. 2503/30.5.1997 «Διοίκηση, οργάνωση, στελέχω- 
ση της περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

8. Την εισήγηση της Δ/νσης Δασών Κεφαλληνίας υπ’ 
αριθμ. 1295/2.3.2006 με οποία προτείνεται η κήρυξη ως 
αναδασωτέας, της αναφερόμενης στο θέμα εκτάσεως, 
αποφασίζουμε: 

Κηρύσσουμε ως αναδασωτέα, με σκοπό τη διατή¬ 
ρηση του δασικού χαρακτήρα αυτής, τον αποκλεισμό 
διάθεσής της για άλλη χρήση και την αποκατάσταση 
της καταστραφείσας δασικής βλάστησης με φυσική 
αναγέννηση, τη δασική έκταση που κάηκε, εμβαδού τρι¬ 
ών στρεμμάτων και εξακοσίων τετραγωνικών μέτρων 
(3,600 στρ.), που βρίσκεται στη θέση «Κερασιά» περιοχής 
Δαμουλιανάτων της περιφέρειας του Δήμου ΠΑΛΙΚΗΣ, 
Νομού Κεφαλληνίας και προσδιορίζεται από τα στοιχεία 
Α-Β-Γ - Δ- Ε- Ζ- Η- Θ- Α όπως φαίνονται στο 
συνημμένο απόσπασμα χάρτη Γ.Υ.Σ. κλίμακας 1:5000 
το οποίο αποτελεί αναπόσπαστο μέρος της απόφασης 
αυτής και ορίζεται ως εξής: 

Ανατολικά: Με δασική έκταση. 

Δυτικά: Με δασική έκταση. 

Βόρεια: Με δασική έκταση. 

Νότια: Με δασική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 31 Μαρτίου 2006 

Ο Γενικός Γραμματέας Περιφέρειας 
ΣΩΤΗΡΙΟΣ ΒΟΣΔΟΥ 

Αριθμ. 1636 (3) 

Κήρυξη ως αναδασωτέας έκτασης 1,150 στρεμμάτων, 
στη θέση «Μουστρέϊκα» Δημοτικού διαμερίσματος 
Πλάτης, Δήμου Φιλιατρών, Νομού Μεσσηνίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις δ/ξεις του π.δ. 51/1987 «Καθορισμός των Περιφε¬ 
ρειών της Χώρας για το σχεδίασμά κ.λπ. της περιφε¬ 
ρειακής Ανάπτυξης». 

2. Τις δ/ξεις των άρθρων 1 παρ. 1 και 2, 2 παρ. 1 εδ.δ', 5 
παρ. 3Β, 6 παρ. 7 και 7 παρ. 2 του ν. 2503/1997 «Διοίκηση, 
Οργάνωση, Στελέχωση της Περιφέρειας κ.λπ.». 

3. Τις δ/ξεις των άρθρων 24 παρ. 1 και 117 παρ.3 του 
Συντάγματος. 

4. Τις δ/ξεις του ν. 3208/2003. 

5. Τις δ/ξεις του ν. 998/1979 «περί προστασίας των 
δασών κ.λ.π.» και ειδικότερα: 

α) του άρθρου 41 παρ. 1, όπως συμπληρώθηκε από τις 
διατάξεις του άρθρου 1 παρ. 8 του ν. 3208/23.12.2003. 

β) του άρθρου 38 παρ. 1. 

6. Τ ις δ/γές του Υπουργείου Γ εωργίας: 

α) 160417/1180/8.7.1980 β) 182447/3049/24.9.1980. 

7. Την υπ’ αριθμ. 617/29.3.2006 πρόταση του Δασαρ¬ 
χείου Κυπαρισσίας περί κηρύξεως αναδασωτέας, της 
αναφερομένης στο θέμα έκτασης. 

8. Το υπ’ αριθμ. 1057/1/29.3.2006 Πρωτόκολλο Διοικητι¬ 
κής Αποβολής του Δασαρχείου Κυπαρισσίας κατά του 
Αναστασίου Κρέσπη, αποφασίζουμε: 


Κηρύσσουμε ως αναδασωτέα, με σκοπό την προ¬ 
στασία για την επαναδημιουργία της δασικής βλά¬ 
στησης αποτελούμενης από άτομα σχίνου μυρτιάς 
και ασφάλαχτρου που καταστράφηκε από παράνομη 
εκχέρσωση κατά το χρονικό διάστηκα από 1.1.2000 
έως 30.1.2002 τη δημόσια δασική έκταση, εμβαδού 
ενός στρέμματος και εκατόν πενήντα τετραγωνικών 
μέτρων (1,150 στρ.) που βρίσκεται στη θέση «Μου- 
στρέϊκα» περιοχής Δημοτικού διαμερίσματος Πλάτης, 
Δήμου Φιλιατρών, Νομού Μεσσηνίας και προσδιορί¬ 
ζεται από τα στοιχεία: Α, Β, Γ, Δ, Ε, Ζ, Η, Θ, I, Κ, Λ, Μ, 
Ν, Ξ, Ο, Α και έχει όρια: 

Ανατολικά: Ελαιώνα Αλεξίου Χήναρη. 

Δυτικά: Αγροτικό δρόμο. 

Βόρεια: Δημόσια δασική έκταση. 

Νότια: Ελαιώνα Αναστασίου Κρέσπη. 

Όπως φαίνεται στο συνημμένο διάγραμμα κλίμακας 
1:1.000 που συντάχθηκε από τη Δασοπόνο του Δασαρ¬ 
χείου Κυπαρισσίας Νίκης Τότσκα και εντοπίζεται στο 
απόσπασμα Φύλλο Χάρτη «Φιλιατρά» κλίμακας 1:50.000 
και αποτελεί αναπόσπαστο μέρος της απόφασης αυτής. 
Προβλέπεται φυσική αναγέννηση της δασικής βλάστη¬ 
σης που καταστράφηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 16 Μαΐου 2006 
Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

